CELEX: 52015PC0514
Language: mt
Date: 2015-10-14
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-Mobilizzazzjoni tal-Istrument ta’ Flessibbiltà għal miżuri baġitarji immedjati skont l-Aġenda Ewropea dwar il-Migrazzjoni

IL-KUMMISSJONI EWROPEA
            Brussell, 14.10.2015
            COM(2015) 514 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-Mobilizzazzjoni tal-Istrument ta’ Flessibbiltà għal miżuri baġitarji immedjati skont l-Aġenda Ewropea dwar il-Migrazzjoni
            
               
         
         
            
               MEMORANDUM TA’ SPJEGAZZJONI
            
            
               Ir-Regolament tal-Kunsill (UE, EURATOM) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  1
                jippermetti l-mobilizzazzjoni tal-Istrument tal-Flessibbiltà sabiex ikun possibbli l-finanzjament ta’ nefqa identifikata b’mod ċar li ma setgħetx tiġi ffinanzjata fil-limiti massimi disponibbli għal intestatura waħda jew aktar tal-qafas finanzjarju pluriennnali.
            
            
               F’konformità mal-Artikolu 11 tar-Regolament tal-Kunsill Nru 1311/2013 u l-punt 12 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji ta’ baġit u dwar ġestjoni finanzjarja tajba
                  2
               , wara li ġew eżaminati l-possibilitajiet kollha għar-riallokazzjoni tal-approprjazzjonijiet u ġie eżawrit kull marġini mhux allokat taħt l-intestatura tan-nefqa Sigurtà u Ċittadinanza (l-intestatura 3), il-Kummissjoni qed tipproponi li jiġi mmobilizzat l-Istrument tal-Flessibilità, li għalih il-limitu massimu fuq l-ammont annwali disponibbli huwa EUR 471 miljun (prezzijiet tal-2011). 
            
            
               Din il-mobilizzazzjoni tikkonċerna ammont ta’ EUR 504,0 miljun lil hinn mil-limitu massimu tal-intestatura 3 tal-qafas finanzjarju pluriennali, u hija maħsuba biex tiffinanzja appoġġ għal miżuri għall-immaniġġjar ta’ kriżi ta' refuġjati. Dan jinkludi ammont ta’ EUR 123 966 698 li għalih il-Kummissjoni kienet għamlet proposta biex jiġi mobilizzat l-Istrument ta’ Flessibbiltà għall-istess għan li akkumpanjat l-abbozz ta’ baġit inizjali 2016
                  3
               , u li issa huwa revokat u sostitwit b’din il-proposta.
            
            
               Skont l-Artikolu 11(2) tar-Regolament tal-Kunsill Nru 1311/2013, l-ammont propost biex jiġi mobilizzat għas-sena baġitarja 2016 juża l-ammonti annwali mhux użati għas-snin ta’ qabel tal-Istrument ta’ Flessibbiltà (2014 u 2015).
            
            
               L-approprjazzjonijiet ta' pagamenti li jikkorrispondu għall-mobilizzazzjoni proposta tal-Istrument ta’ Flessibbiltà ġew ikkalkulati fuq il-bażi tar-regoli applikabbli għal prefinanzjament, l-approvazzjoni ta’ prefinanzjament u l-pagamenti finali għad-diversi tipi ta’ miżuri li għandhom jiġu ffinanzjati, u huma ppreżentati fit-tabella ta’ hawn taħt:
            
            
               (f’miljuni ta’ EUR, skont il-prezzijiet kurrenti)
            
            
                     
                        Sena
                     
                  
                  
                     
                        L-approprjazzjonijiet ta’ pagamenti relatati mal-mobilizzazzjoni tal-istrument ta’ flessibbiltà għal miżuri għall-immaniġġar ta’ kriżijiet tar-refuġjati fl-2016
                     
                  
               
                     
                        2016
                     
                  
                  
                     
                        710,0
                     
                  
               
                     
                        2017
                     
                  
                  
                     
                        652,9
                     
                  
               
                     
                        2018
                     
                  
                  
                     
                        82,7
                     
                  
               
                     
                        2019
                     
                  
                  
                     
                        58,5
                     
                  
               
                     
                        Total
                     
                  
                  
                     
                        1 504,0
                     
                  
               
               Proposta għal
            
            
               DEĊIŻJONI TAL-PARLAMENT EWROPEW U TAL-KUNSILL
            
            
               dwar il-Mobilizzazzjoni tal-Istrument ta’ Flessibbiltà għal miżuri baġitarji immedjati skont l-Aġenda Ewropea dwar il-Migrazzjoni
            
            
               IL-PARLAMENT EWROPEW U L-KUNSILL TAL-UNJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji baġitarji u dwar ġestjoni finanzjarja tajba
                  4
               , u b’mod partikolari t-tielet paragrafu tal-punt 12 tiegħu,
            
            
               Wara li kkunsidraw il-proposta mill-Kummissjoni Ewropea,
            
            
               Billi: 
            
            
               (1)L-Artikolu 11 tar-Regolament tal-Kunsill (UE, EURATOM) Nru 1311/2013
                  5
                stabbilixxa Strument tal-Flessibbiltà sa massimu ta’ EUR 471 miljun (prezzijiet tal-2011) kull sena,
            
            
               (2)Minħabba l-ħtiġijiet urġenti biex jimmaniġġaw il-kriżi tar-refuġjati, huwa meħtieġ li jiġu mmobilizzati approprjazzjonijiet addizzjonali importanti għall-finanzjament tal-politika tal-Migrazzjoni u l-Affarijiet interni.
            
            
               (3)Wara li eżaminaw il-possibilitajiet kollha għar-riallokazzjoni tal-approprjazzjonijiet taħt il-limitu massimu tan-nefqa, Sigurtà u Ċittadinanza (l-intestatura 3), il-Kummissjoni qed tipproponi li timmobilizza EUR 1 504,0 miljun permezz tal-Istrument ta’ Flessibbiltà għall-finanzjament ta’ miżuri fil-qasam tal-migrazzjoni. L-ammonti annwali mhux użati disponibbli għall-Istrumenti ta’ Flessibilità tas-snin preċedenti (2014 u 2015) huma użati.
            
         
         
            
               (4)L-approprjazzjonijiet ta' pagamenti li jikkorrispondu għall-mobilizzazzjoni prevista tal-Istrument ta’ Flessibbiltà għandu jkun imqassam matul diversi snin baġitarji (EUR 710,0 miljun fl-2016, EUR 652,9 miljun fl-2017, EUR 82,7 miljun fl-2018, u EUR 58,5 miljun fl-2019),
            
            
               ADOTTAW DIN ID-DEĊIŻJONI:
            
            
               Artikolu 1
            
            
               (1)Għall-baġit ġenerali tal-Unjoni Ewropea għas-sena finanzjarja 2016, l-Istrument ta’ Flessibbiltà jintuża biex jiżdiedu l-approprjazzjonijiet ta’ impenn minn EUR 1 504,0 miljun 'il fuq mil-limitu massimu għall-infiq tal-intestatura Sigurtà u Ċittadinanza (l-intestatura 3).
            
            
               Dak l-ammont jintuża biex jiffinanzja miżuri għall-immaniġġar ta’ kriżi ta' refuġjati.
            
            
               (2)L-approprjazzjonijiet ta' pagamenti li jikkorrispondu għall-mobilizzazzjoni tal-Istrument ta’ Flessibbiltà tkun kif ġej:
            
            
               (a)EUR 710,0 miljun fl-2016;
            
            
               (b)EUR 652,9 miljun fl-2017;
            
            
               (c)EUR 82,7 miljun fl-2018;
            
            
               (d)EUR 58,5 miljun fl-2019;
            
            
               Artikolu 2
            
            
               Din id-Deċiżjoni tiġi ppubblikata f'Il-Ġurnal Uffiċjali tal-Unjoni Ewropea.
            
            
               Magħmul fi Brussell,
            
            
               
                  Għall-Parlament Ewropew
                        Għall-Kunsill
               
               
                  Il-President
                        Il-President
               
            
         
         
            
                  
                     (1)
                  ĠU L 347, 20.12.2013, p. 884.
               
               
                  
                     (2)
                  ĠU C 373, 20.12.2013, p. 1.
               
               
                  
                     (3)
                  COM(2015) 238, 27.5.2015.
               
               
                  
                     (4)
                  ĠU C 373, 20.12.2013, p. 1.
               
               
                  
                     (5)
                  Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).